אגנס קלטי

[250px|ממוזער|שמאל|אגנס קלטי   כמאמנת נבחרת ישראל בהתעמלות נשים. תחילת [שנות ה-60 של המאה ה-20|שנות ה-60. מימין לשמאל: מרים קארה, קלטי, רות אבלס.]]
[ממוזער|300px|שמאל|אגנס קלטי, מדגימה [שפגט בגיל 98]]
**אגנס קלטי** (בהונגרית: **Ágnes Keleti**, ההיגוי ההונגרי: קלטי אגנש; שם משפחתה המקורי היה **קליין** (Klein); 9 בינואר 1921 – 2 בינואר 2025) הייתה מתעמלת הונגרייה-ישראלית, אלופה אולימפית (הלסינקי 1952 ומלבורן 1956) בעלת עשר מדליות אולימפיות ובהן חמש מדליות זהב וגם אלופת עולם (רומא 1954). כלת פרס ישראל בתחום הספורט לשנת ה'תשע"ז (2017).

קלטי היא הישראלית שזכתה בהכי הרבה מדליות אולימפיות אישיות, ויותר מדליות מבין כל הספורטאים היהודים, פרט למארק ספיץ. היא נחשבת לאחת הספורטאיות היהודיות הטובות בהיסטוריה.

מבין כל המתעמלים במשחקים האולימפיים, מדורגת קלטי במקום ה-11 בכל הזמנים, לפי מספר מדליות הזהב שצברה, ובמקום ה-12 בכל הזמנים, לפי סך כל המדליות שצברה, ולכן היא נחשבת על ידי רבים כאחת המתעמלות הגדולות בכל הזמנים. מבין כלל הספורטאים במשחקים האולימפיים היא מדורגת במקום 55 בכל הזמנים, לפי מספר מדליות הזהב שצברה, ובמקום ה-34 בכל הזמנים, לפי סך כל המדליות שצברה ולכן היא נחשבת כאחת הספורטאיות הגדולות בכל הזמנים.

בתום הקריירה הספורטיבית שלה עלתה לישראל בשנת 1957, ופיתחה בה את תחום ההתעמלות כמאמנת ומורה.

## ביוגרפיה
### בהונגריה
קלטי נולדה בבודפשט למשפחה יהודית מבוססת, בשם אגנס קליין לפרנץ יליד סגד, ורוז'ה. היא החלה להתאמן בהתעמלות בגיל ארבע במועדון ספורט יהודי.
מגיל 6 עד 17 הקדישה את עיקר זמנה לנגינה בצ'לו במוסד ללימודי מוזיקה.
מגיל 16 החלה להתאמן בקביעות בהתעמלות והייתה לאלופת הונגריה.
בתקופת שואת יהודי הונגריה נישאה קלטי בנישואים פיקטיביים לספורטאי ההונגרי אישטוואן שארקאן . שארקאן השתתף באולימפיאדת ברלין ב-1936. נישואים אלה נועדו למנוע אפשרות של גירוש למחנות לעבודת כפייה.
השניים נותרו נשואים למשך חמש שנים.

בזמן הכיבוש הגרמני במלחמת העולם השנייה ב-1944 התחבאה באמצעות מסמכים מזויפים (בשם הבדוי "יוהאס פירושקה") כמשרתת בכפר ואחר כך כפועלת בבית חרושת לתחמושת. אביה ודודים שלה ומשפחותיהם נשלחו לאושוויץ ושם נספו. אמה ואחותה ניצלו הודות ל"דרכוני הגנה" שקיבלו מהנציגות השוודית עקב מאמציו של ראול ולנברג. לאחר המלחמה חידשה קלטי את אימוניה.

בשנת 1946 זכתה לראשונה באליפות הונגריה בהתעמלות, בתרגיל על מקבילים מדורגים. בשנת 1947 זכתה להצלחה הבינלאומית הראשונה שלה כשהייתה למתעמלת הדומיננטית באליפות מרכז אירופה בהתעמלות.

קלטי לא השתתפה באולימפיאדת לונדון (1948) עקב פציעה.

ב (טרום האוניברסיאדה) שנערך בבודפשט בשנת 1949 זכתה קלטי בשש מדליות מהן ארבע זהב אישיות (קורה, קרקע, מקבילים מדורגים וקרב-רב אישי), מדליית כסף (קבוצתי) ומדליית ארד (קפיצות).

באולימפיאדת הלסינקי שנערכה בשנת 1952, זכתה קלטי בגיל 31 בארבע מדליות. מדליית זהב בתרגיל קרקע, מדליית כסף בתחרות הקרב-רב קבוצתי ושתי מדליות ארד בתרגיל המקבילים המדורגים ובתרגיל עם מכשירים קבוצתי. נוסף לכך, היא סיימה במקום רביעי בתרגיל על הקורה ובמקום שישי בתחרות הקרב-רב אישי.

באליפות העולם שנערכה ברומא בשנת 1954 זכתה קלטי ב-3 מדליות, אחת מכל סוג. מדליית זהב בתרגיל על מקבילים מדורגים, מדליית כסף בתחרות הקבוצתית ומדליית ארד בתרגיל על הקורה. נוסף לכך, היא סיימה במקום רביעי בתרגיל הקרקע.

באולימפיאדת מלבורן שנערכה בשנת 1956 זכתה קלטי בגיל 35 בשש מדליות. ארבע מדליות זהב, שלוש אישיות (מקבילים מדורגים, קורה וקרקע – האחרונה במשותף עם לאריסה לטינינה, מתחרתה הראשית באולימפיאדה) ובתרגיל עם מכשירים קבוצתי. שתי מדליות כסף, בתחרות קרב-רב אישי ובתחרות קרב-רב קבוצתי.

בזמן אולימפיאדת מלבורן התרחש המרד ההונגרי, וקלטי, כמו ספורטאים הונגרים רבים, נשארה באוסטרליה וקיבלה מקלט מדיני.

### בישראל
ב-1957 הגיעה קלטי לישראל, למשחקי המכביה החמישית, והחליטה להישאר בארץ. בישראל עבדה במכון וינגייט, וכן שימשה כמאמנת נבחרת המתעמלות של ישראל. ב-1960 הובילה כמאמנת שלוש מתעמלות למשחקים האולימפיים ברומא: רותי אבלס (פלד), מרים קארה (נוי) ורלי בן יהודה (בר גורן). קלטי הקימה גם את הנבחרת הראשונה למופעי התעמלות שייצגה את ישראל בגימנסטראדות האירופיות החל מ-1964.

בשנת 1989, אחרי נפילת הקומוניזם בהונגריה, חזרה קלטי לבקר שם וזכתה בהוקרה רבה מהמשטר הדמוקרטי החדש. לדברי המאמנת חיה הלפרין: 

אחרי שעלתה לישראל נישאה בשנית בשנת 1959 לרוברט בירו (Bíró Robert), מורה לחינוך גופני, יליד הונגריה אף הוא, שעיברת את שמו לראובן שופט. לזוג נולדו שני בנים: דני ורפי. בגיל 96, לאחר 60 שנה בישראל, שבה קלטי להתגורר בהונגריה כדי להיות קרובה לבנה רפי.

ב-8 בספטמבר 2023 הפכה קלטי לאלופה האולימפית הוותיקה ביותר, כשמלאו לה 102 שנים ו-242 ימים. היא נפטרה ב-2 בינואר 2025, בעקבות אי ספיקת לב וקשיי נשימה שהתפתחו כתוצאה מדלקת ריאות ממנה סבלה, שבוע לפני יום הולדתה ה-104.

## הוקרה
* 1981 – נבחרה להיכל התהילה של הספורט היהודי
* 1981 – נבחרה להשיא משואה בטקס הדלקת המשואות
* 1991 – נבחרה להיכל התהילה של הספורט ההונגרי
* 2002 – נבחרה ל
* 2017 – זכתה בפרס ישראל לספורט ותרבות הגוף
* 2021 – הוחלט כי אליפות ישראל בהתעמלות מכשירים לנשים תיקרא מעתה על שם אגנס קלטי

## קישורים חיצוניים

* 
* אגנס קלטי, בהיכל התהילה של ההתעמלות
* יעקב זובוביץ', 
* 
* 
* 
* 
* . ריאיון עם 
* 
* 
* 
* ריאיון עם אגנס קלטי 
* 
* אגנס קלטי, באתר "מוזיאון הספורט היהודי העולמי"
* 
* 
* 
* 

## הערות שוליים

קטגוריה:מתעמלות הונגריות
קטגוריה:מתעמלות יהודיות
קטגוריה:ספורטאיות יהודיות הונגריות
קטגוריה:ספורטאים יהודים בשואה
קטגוריה:יהודים בשואה: הונגריה
קטגוריה:ישראליות ילידות הונגריה
קטגוריה:ישראלים ילידי הונגריה
קטגוריה:אלופות אולימפיות: קורה
קטגוריה:אלופות אולימפיות: קרקע
קטגוריה:אלופות אולימפיות: מקבילים מדורגים
קטגוריה:אלופים אולימפיים יהודים
קטגוריה:אלופות עולם בהתעמלות
קטגוריה:מתעמלות באולימפיאדת הלסינקי (1952)
קטגוריה:מתעמלות באולימפיאדת מלבורן (1956)
קטגוריה:משתתפים יהודים באולימפיאדת הלסינקי (1952)
קטגוריה:משתתפים יהודים באולימפיאדת מלבורן (1956)
קטגוריה:עריקים מהגוש המזרחי
קטגוריה:פליטים יהודים
קטגוריה:עולות בשנות ה-1950
קטגוריה:עולים בשנות ה-1950
קטגוריה:אלופי עולם יהודים
קטגוריה:אלופות המכביה
קטגוריה:חברי היכל התהילה של הספורטאים היהודים: הונגרים
קטגוריה:מאמני התעמלות
קטגוריה:ניצולות השואה: הונגריה
קטגוריה:סגל מכון וינגייט
קטגוריה:זוכות מדליית כסף אולימפית מהונגריה
קטגוריה:אלופות אולימפיות מהונגריה
קטגוריה:זוכות מדליית ארד אולימפית מהונגריה
קטגוריה:זוכות מדליית כסף אולימפית: התעמלות
קטגוריה:זוכות מדליית ארד אולימפית: התעמלות
קטגוריה:משיאי משואה ביום העצמאות: 1981
קטגוריה:זוכי פרס ישראל לספורט ותרבות הגוף
קטגוריה:זוכי פרס ישראל לשנת 2017
קטגוריה:ישראליות שהגיעו לגיל מאה
קטגוריה:ישראלים שהגיעו לגיל מאה
קטגוריה:יהודיות שהגיעו לגיל מאה
קטגוריה:יהודים שהגיעו לגיל מאה
קטגוריה:ישראליות שנולדו ב-1921
קטגוריה:ישראלים שנולדו ב-1921
קטגוריה:ישראלים שנפטרו ב-2025
קטגוריה:ישראליות שנפטרו ב-2025